Manufaa ya kilimo

MANUFAA YA KILIMO 
Uchumi wa Kenya unahitaji kilimo kwa kiwango cha juu zaidi ili iweze kuimarika. Bila kilimo uchumi wa Kenya utazidi kuzoroteka sana kwa kuwa kilimo ni muhimu sana. Baadhi ya manufaa ya kilimo katika uimarishaji wa uchumi katika nchi ni kama yafuatayo; 
Kutokana na kilimo tunaweza kupata vyakula ambavyo ni muhimu sana katika maisha zetu sisi binadamu. Baadhi ya vyakula kama vile mboga, mahindi, 
maharagwe na hata matunda vinatokana na kilimo. Vyakula hivi huboresha afya zetu na kutusaidia kuendeleza kazi zetu za kila siku. 
Bidhaa zinazotoka kwenye kilimo kama vile maziwa, ngozi na hata mayai hupelekwa kwenye viwanda ambapo vinatengenezwa na kuimarishwa zaidi, hizi bidhaa huuzwa nje ya nchi ya Kenya ili kupata pesa. Pesa hizi husaidia nchi yetu kuimarika kiuchumi na hata kuendeleza kampuni na viwanda vyao.
Kilimo pia huajiri wakenya katika sekta mbalimbali. Kwa mfano kwenye shamba, wakulima huajiriwa na kulipwa, kwenye viwanda pia watu huajiriwa. Kwa hivyo kilimo imeleta ajira kubwa sana nchini. Watu huuza bidhaa zinzotoka kwenye kilimo katika soko ili kupata pesa.
Umuhimu mwingine wa kilimo ni kwamba husaidia kukuza mazingira kwa mfano miti ikipandwa kwenye shamba huvuta mvua ambaye inasaidia mimea kukua haraka na mazingira kuvutia.
Bila kusahau, kutokana na kilimo tumeweza kupata njia ya usafirishaji ingawa si kawaida katika jamii ya sasa, wanyama kama vile punda husaidia kwa kubebea mizigo labda kutoka shambani hadi sokoni au kutoka sokoni hadi shambani au labda kusafirisha vitu vinavyohitajika shambani. Wanyama hawa wote hutokana na kilimo.
Kwa kweli kilimo imeleta manufaa chungu mzima katika nchi ya Kenya imekuwa ni nguzo bora zaidi katika kuimarisha uchumi kwa hivyo tuendelee kuboresha kilimo.